  Виталий Пронин Ӵыжы-выжы луись калыкъёслэн программазы улсын Эстония 2010-тӥ арысен радъя «Древо мира» премилы ӵошатскон. Туэ отчы пыриськиз пӧртэм улосъёсысь 24 мурт. Вормиз Ижысь удмурт нылаш, «Узы-боры» но «Пузкар» фильмъёслэн авторзы, «Mademoiselle Oudmourte» агентствоез кылдытӥсь Елена Петрова (Дарали Лели). Премилэн быдӟалаез 2 сюрс 500 евро (112 сюрс манет котыр). Та уксёзэ Дарали Лели кутыны малпа Ижын туала культураез вӧлмытонъя «Сахар» арт-пространствозэ выльдонлы. Дасяське на агентствоысьтыз чеберайёсын Париже вуылыны.Елена Сараматова Туспуктэм: vk.com/daralileli Теги: ДаралиЛели Фин-угордунне  